
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO IŠNUOMOTI ŽEMĖS SKLYPO DALIS VALSTYBINĖS ŽEMĖS SKLYPE, ESANČIAME  RADVILIŠKIO M., MAIRONIO G. 20, REIKALINGĄ
VIEŠO AUKCIONO BŪDU PARDUODAMAM RADVILIŠKIO RAJONO SAVIVALDYBEI NUOSAVYBĖS TEISE PRIKLAUSANČIAM 
NEKILNOJAMAJAM TURTUI EKSPLOATUOTI

2025 m.                    d. Nr. T-
Radviliškis

Vadovaudamasi Lietuvos Respublikos civilinio kodekso 6.394 straipsnio 3 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 10 punktu, Lietuvos Respublikos Vyriausybės 2014 m. spalio 58 d. nutarimo Nr. 1178 „Dėl valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“ (toliau – Nutarimas) 2.2 papunkčiu ir Valstybės ir savivaldybių nekilnojamųjų daiktų pardavimo viešame aukcione tvarkos aprašo, patvirtinto Nutarimu, 13.4.2 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos, patvirtintos Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, 2 punktu, Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 1.4 papunkčiu, atsižvelgdama į Radviliškio rajono savivaldybės administracijos Investicijų ir turto valdymo skyriaus 2025 m. balandžio 1 d. raštą Nr. S-1047(8.32), Radviliškio rajono savivaldybės taryba  nusprendžia:
. Pritarti, kad 0,1362 ha kitos paskirties valstybinės žemės sklype (kadastro Nr. 7157/0005:319, unikalus Nr. 4400-6247-8306), esančiame  Radviliškio m., Maironio g. 20 (toliau – Žemės sklypas) trylikos metų terminui būtų išnuomota:
. 0,0165 ha Žemės sklypo dalis, kuri reikalinga viešo aukciono būdu parduodamam, Radviliškio rajono savivaldybei nuosavybės teise priklausančiam, nekilnojamajam turtui: butui / patalpai – butui (unikalus Nr. 7188-0000-5013:0006) ir priklausinio pastato – sandėlio (unikalus Nr. 7188-0000-5024) 1 / 6 daliai (toliau – Butas Nr. 4) eksploatuoti;
. 0,0209 ha Žemės sklypo dalis, kuri reikalinga viešo aukciono būdu parduodamam, Radviliškio rajono savivaldybei nuosavybės teise priklausančiam, nekilnojamajam turtui: butui / patalpai – butui (unikalus Nr. 7188-0000-5013:0007) ir priklausinio pastato – sandėlio (unikalus Nr. 7188-0000-5024) 1 / 6 daliai (toliau – Butas Nr. 5) eksploatuoti.
. Įpareigoti viešo aukciono organizatorių pirkimo–pardavimo sutartyse informuoti Buto Nr. 4 ir Buto Nr. 5 įgijėjus, kad:
. Žemės sklypo dalys išnuomojamos 13 (trylikai) metų;
. išnuomojamos 0,0165 ha Žemės sklypo dalies vertė, apskaičiuota Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ nustatyta tvarka, – 1 999 Eur (vienas tūkstantis devyni šimtai devyniasdešimt devyni eurai);
. išnuomojamos 0,0209 ha Žemės sklypo dalies vertė, apskaičiuota Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ nustatyta tvarka, – 2 532 Eur (du tūkstančiai penki šimtai trisdešimt du eurai);
. Buto Nr. 4 ir Buto Nr. 5 įgijėjai privalo per vieną mėnesį nuo pirkimo–pardavimo sutarties sudarymo, kreiptis į Radviliškio rajono savivaldybę dėl Žemės sklypo dalių nuomos sutarčių sudarymo. 
. Šis pritarimas dėl Žemės sklypo dalių nuomos galioja iki 2025 m. gruodžio 31 d.
. Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose arba bendrosios kompetencijos teismui Civilinio proceso kodekso nustatyta tvarka.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL PRITARIMO IŠNUOMOTI ŽEMĖS SKLYPO DALIS VALSTYBINĖS ŽEMĖS SKLYPE, ESANČIAME  RADVILIŠKIO M., MAIRONIO G. 20, REIKALINGĄ
VIEŠO AUKCIONO BŪDU PARDUODAMAM RADVILIŠKIO RAJONO SAVIVALDYBEI NUOSAVYBĖS TEISE PRIKLAUSANČIAM 
NEKILNOJAMAJAM TURTUI EKSPLOATUOTI“ 
AIŠKINAMASIS RAŠTAS

2025-04-02
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Sprendimo tikslas gauti Radviliškio rajono savivaldybės tarybos pritarimą išnuomoti 0,0165 ha ir 0,0209 ha žemės sklypo dalis 0,1362 ha valstybinės žemės sklype (kadastro Nr. 7157/0005:319, unikalus Nr. 4400-6247-8306), esančiame  Radviliškio m., Maironio g. 20, reikalingą viešo aukciono būdu parduodamam Radviliškio rajono savivaldybei nuosavybės teise priklausančiam nekilnojamajam turtui: butui / patalpai – butui (unikalus Nr. 7188-0000-5013:0006), priklausinio pastato – sandėlio (unikalus Nr. 7188-0000-5024) 1/6 daliai ir butui / patalpai – butui (unikalus Nr. 7188-0000-5013:0007), priklausinio pastato – sandėlio (unikalus Nr. 7188-0000-5024) 1/6 daliai eksploatuoti.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Vida Rodžianskienė. 
.	Kaip šiuo metu yra reguliuojami sprendimo projekte aptarti teisiniai santykiai.
Savivaldybių nekilnojamųjų daiktų pardavimą viešame aukcione reglamentuoja Valstybės ir savivaldybių nekilnojamųjų daiktų pardavimo viešame aukcione tvarkos aprašas, patvirtintas Lietuvos Respublikos Vyriausybės 2014 m. spalio 58 d. nutarimu Nr. 1178 „Dėl valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“ (toliau – Aprašas).
Jei nekilnojamajam turtui priskirtas valstybinės žemės sklypas išnuomojamas, vadovaujantis Aprašo 13.4.2 papunkčiu, viešo aukciono organizatorius sutartyje nurodo žemės sklypo nuomos terminą ir jo vertę, apskaičiuotą Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ nustatyta tvarka.
Valstybinės žemės nuomą reglamentuoja Lietuvos Respublikos žemės įstatymas ir Naudojamų kitos paskirties valstybinės žemės sklypų nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Savivaldybei perleidus nekilnojamąjį turtą, su šio turto pirkėju bus pasirašoma valstybinės žemės nuomos sutartis pagal Taisyklėse nustatytus bendruosius reikalavimus tokioms sutartims.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Radviliškio rajono savivaldybės administracijos Investicijų ir turto valdymo skyriaus 2025 m. balandžio 1 d. raštas Nr. S-1047(8.32).

